b'\n_START_ARTICLE_\nAerojet M-1\n_START_PARAGRAPH_\nAerojet M-1 je bil predlagani raketni motor na teko\xc4\x8de gorivo. \xc4\x8ce bi bil zgrajen, bi bil najve\xc4\x8dji in najmo\xc4\x8dnej\xc5\xa1i raketni motor na vodik. Razvijal naj bi 6,67 MN potiska, z mo\xc5\xbenostjo pove\xc4\x8danja dizajna do 8 MN. M-1 je uporabljal izvedbo plinski generator (gas generator), pri katerem se je del kisika in vodika porabil za poganjanje dveh turbo\xc4\x8drpalk. Obi\xc4\x8dajni motorji imajo po navadi dve \xc4\x8drpalki, ki si delita isto turbino. M-1 je imel za razliko eno turbo\xc4\x8drpalko za vodik (mo\xc4\x8d 75000 KM) in drugo za kisik (25000 KM), vsaka s svojo turbino. Pri obi\xc4\x8dajnih "gas generator" ciklih se izpu\xc5\xa1ne pline enostavno izpusti, pri M-1 pa so se uporabljali za hlajenje in so potem ekspandirali in pri tem generirali 120 kN potiska. Motor se je ugasnil tako, da se je prepre\xc4\x8dil dotoj goriva v plinski generator._NEWLINE_Raketni motor F-1, ki se je uporabljal na lunarni raketi Saturn V je razvijal skoraj isti potisk in sicer 6,67 MN. F-1 je za razliko uporabljal kerozin (RP-1) in je imel manj\xc5\xa1i specifi\xc4\x8dni impulz 263 s na nivoju morja.'